《送傅与砺广州教授》
元代·倪道原

秋尽黄茅瘴雾收，计程君合到交州。天垂北极星文□，地尽南图海气浮。

灵药谩从方士采，明珠岂效贾胡留。临歧不作经年别，有约看花上苑游。

作者简介：安仁人，字太初。以明经就试，不第。工诗文，好游览山川，所至吟咏弗辍。后没于都下，朝廷贵重而葬之，题曰江南吟士之墓。有《太初集》。